Al Dorow

Albert Richard Dorow (født 15. november 1929 i Imlay City i Michigan, død 7. desember 2009 i Haslett i Michigan) var en quarterback i amerikansk fotball. Han spilte college football på Michigan State University og på profesjonelt nivå i National Football League (NFL), American Football League (AFL) og Canadian Football League (CFL).

Liv og karriere
Quarterbacken Dorow spilte college football da han gikk på Michigan State University og ble utnevnt All-American i 1951. Han ble draftet i tredje runde av NFL Draft i 1952. Etter å ha tjent to år i militæret spilte Dorow for Washington Redskins i 1954, 1955 og 1956, og for Philadelphia Eagles i 1957. Etter å ha blitt kuttet av Eagles like før sesongstart 1958 tilbrakte Dorow to år i Canadian Football League, hvor han spilte for Saskatchewan, British Columbia og Toronto. Dorow gikk over til AFL for ligaens første sesong, hvor han da spilte for New York Titans (nå New York Jets) i 1960 og 1961, før han ble byttet til Buffalo Bills før 1962-sesongen. Dorow skadet armen i sesongens fjerde kamp, og spilte aldri fotball igjen.

Dorows utmerkelser inkluderer All-American for MSU i 1951. Han ledet også AFL i touchdownpasninger i 1960 med 26. Han deler rekorden for flest sacks i en kamp i CFL med syv.

Etter å ha lagt opp ble Dorow en backfield coach for Hillsdale College i Michigan i 1963 og 1964. Han ble deretter en assistenttrener under Duffy Daugherty på Michigan State fra 1965 og ut 1970-sesongen. Han ble deretter hovedtrener for Hamilton Tiger-Cats i 1971 og deler av 1972-sesongen.

Etter amerikansk fotball jobbet Dorow som selger og manager frem til han gikk av med pensjon i 1989.

Dorow døde av benvevskreft den 7. desember 2009.

Referanser 

Quarterbacks i amerikansk fotball
Buffalo Bills-spillere
New York Titans-spillere
Philadelphia Eagles-spillere
Washington Redskins-spillere
American Football League All-Stars
Pro Bowl-spillere fra Eastern Conference
Personer fra Imlay City
Personer fra Detroit
Utøvere av amerikansk fotball fra USA